SET ปิดลดช่วงลบเหลือ 0.40 จุด ฟากโบรกมองพรุ่งนี้เสี่ยงไหลต่อ วางแนวรับ 1,270
SET ปิดลดช่วงลบเหลือ 0.40 จุด ฟากโบรกมองพรุ่งนี้เสี่ยงไหลต่อ วางแนวรับ 1,270
9 ก.ย. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,293.40 จุด ลดลง 0.40 จุด (-0.03%) มูลค่าการซื้อขาย 47,500.61 ล้านบาท
10 หุ้นกดดัชนีวันนี้

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยวันนี้ผันผวนในเชิงลบก่อนที่จะรีบาวด์ขึ้นมาได้บ้างในการเทรดช่วงบ่าย หลังจากที่ตลาดในยุโรปที่เทรดบ่ายนี้ และดาวโจนส์ฟิวเจอร์สได้รีบาวด์ขึ้นมา ทำให้ตลาดหุ้นไทยลดช่วงลบ แต่ดัชนีฯก็ยังคงจะย่ำฐานในระดับที่ต่ำกว่า 1,300 จุด เนื่องจากราคาน้ำมันได้ปรับตัวลงมากทำให้ไปกดดันผลประกอบการงวดไตรมาส 3/63 ของกลุ่มพลังงาน
ส่วนตลาดหุ้นในภูมิภาคเอเชียวันนี้ส่วนใหญ่จะปรับฐานเฉลี่ยลง 1% หลังจากที่ตลาดสหรัฐฯเผชิญแรงขายทำกำไรจากกลุ่มเทคโนโลยี นอกจากนี้ตลาดฯยังมีความกังวลเกี่ยวกับการเลือกตั้งในสหรัฐฯด้วย อย่างไรก็ดีให้รอดูการประชุมคณะกรรมการกำหนดนโยบายการเงิน (FOMC) ที่จะมีขึ้นในวันที่ 15-16 ก.ย.นี้ ซึ่งก็ให้รอดูทิศทางเศรษฐกิจ และนโยบายการเงินของสหรัฐฯ ส่วนบ้านเราก็ให้ติดตามประเด็นการเมือง
แนวโน้มการลงทุนในวันพรุ่งนี้ (10 ก.ย.) นายกรภัทร กล่าวว่า ตลาดฯคงจะแกว่ง Sideway ถึง Sideway Down โดยให้แนวรับไว้ที่ 1,270 จุด ส่วนแนวต้าน 1,310 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
PTT มูลค่าการซื้อขาย 1,828.78 ล้านบาท ปิดที่ 35.25 บาท เพิ่มขึ้น  0.25 บาท
PTTEP มูลค่าการซื้อขาย 1,413.61 ล้านบาท ปิดที่ 83.25 บาท ลดลง 2.25 บาท
CPALL มูลค่าการซื้อขาย 1,379.13 ล้านบาท ปิดที่  62.50 บาท ลดลง 0.25 บาท
BAM  มูลค่าการซื้อขาย 1,297.83 ล้านบาท ปิดที่ 21.70 บาท เพิ่มขึ้น  0.10 บาท
CPF มูลค่าการซื้อขาย 1,273.90 ล้านบาท  ปิดที่ 29.75 บาท ราคาไม่เปลี่ยนแปลง